**Ոստայնենի** գլխուղեղի և ողնուղեղի երեք թաղանթներից մեկը։ Այն փափուկ թաղանթ է, որն արտաքինից ծածկում է գլխուղեղը և ողնուղեղը։

Կառուցվածք
----------

Այն տեղակայված է մյուս երկու ուղեղապատյանների միջև․ ավելի մակերեսորեն տեղակայված և ավելի հաստ կարծրենու և ավելի խորը տեղակայված նրբենու միջև, որից բաժանված է ենթաոստայնային տարածության միջոցով։ Ոստայնենին հպված է կարծրենու ներսային մակերեսին և բոլոր կողմերից ծածկում է գլխուղեղն ու ողնուղեղը։ Ոստայնենին չի մտնում գլխուղեղի գալարների միջև ձևավորվող ակսենրի խորքը, ինչպես նրբենին, այլ կամրջի նման անցնում է նրանց վրայով։ Ուղեղ-ողնուղեղային հեղուկը հոսում է ենթաոստայնային տարածությունով։ Ոստայնենուց ձևավորվում են պախիոնյան հատիկավորումները, որոնք ոստայնենու փոքր արտափքումներ են կարծր թաղանթի հաստության մեջ և հաղորդակցվում են կարծրենու երակածոցերի հետ և հնարավորություն են տալիս ուղեղ-ողնուղեղային հեղուկին ենթաոստայնային տարածությունից անցնել երակային հուն։

Ոստայնենին և կարծրենին բոլոր տեղամասերում սերտ հպված են միմյանց, իսկ սրբանային երկրորդ ողի մակարդակին միաձուլվում են որպես մեկ թաղանթ։ Կարծրենու և ոստայնենու միջև առկա են որոշ երակներ, որոնց միջոցով ուղեղի երակային համակարգը հաղորդակցվում է կարծրենու երակային համակարգի հետ։

Ոստայնենու՝ գլխուղեղը պատող հատվածը հայտնի է որպես *գլխուղեղի ոստայնենի* (լատ.՝ arachnoidea encephali), իսկ ողնուղեղը պատող հատվածը՝ *ողնուղեղի ոստայնենի* (լատ.՝ arachnoidea spinalis)։ Հաճախ ոստայնենին և նրբենին միասին դիտարկում են գալիս որպես մեկ թաղանթ՝ *ուղեղի փափուկ թաղանթ* (լատ.՝  leptomeninx)։

Ֆունկցիա
--------

Տե՛ս նաև՝ ենթաոստայնային արյունազեղում և ուղեղ-ողնուղեղային հեղուկ
Ուղեղ-ողնուղեղային հեղուկը շրջանառում է ենթաոստայնային տարածությունով (ոստայնենու և նրբենու միջև եղած տարածություն)։ Ուղեղ-ողնուղեղային հեղուկն արտադրվում է անոթային հյուսակների (անոթային հյուսակները գտնվում են գլխուղեղի փորոքներում, որոնք ուղղակիորեն հաղորդակցվում են ենթաոստայնային տարածության հետ, այսպիսով ուղեղ-ողնուղեղային հեղուկը ազատորեն շրջանառում է նյարդային համակարգով)։
Ուղեղ-ողնուղեղային հեղուկը թափանցիկ, անգույն հեղուկ է, օրվա ընթացքում արտադրվում մոտ 500 մլ հեղուկ։ Նրա մեջ էլեկտրոլիտների, գլյուկոզայի և pH-ի մակարդակները գրեթե համընկնում են արյան շիճուկում համապատասխան ցուցանիշերին, սակայն արյան առկայությունը ուղեղ-ողնուղեղային հեղուկում միշտ վկայում է ախտաբանության մասին

Պատկերասրահ
-----------

* Ուղեղի թաղանթներըՈւղեղի թաղանթները
* Գանգաթաղի հատույթի գծապատկերԳանգաթաղի հատույթի գծապատկեր
* Ոստայնենին տեղակայված է կարծրենու տակ, իսկ վերջինիս տակ տեղակայված են զարկերակները և երակներըՈստայնենին տեղակայված է կարծրենու տակ, իսկ վերջինիս տակ տեղակայված են զարկերակները և երակները
* Ողնուղեղի կարծր թաղանթը հատված է, տեսանելի է ուղնուղեղի ոստայնենին։Ողնուղեղի կարծր թաղանթը հատված է, տեսանելի է ուղնուղեղի ոստայնենին։
* Ողնուղեղը և նրա թաղանթներըՈղնուղեղը և նրա թաղանթները
* Ողնուղեղ, ողնուղեղի թաղանթները և նյարդարմատները՝ պատկերված մեջքային կողմիցՈղնուղեղ, ողնուղեղի թաղանթները և նյարդարմատները՝ պատկերված մեջքային կողմից
* Ուղեղապատյանները և մակերեսային ուղեղային երակները՝ պատկերված վերևիցՈւղեղապատյանները և մակերեսային ուղեղային երակները՝ պատկերված վերևից
* Ուղեղապատյանները և մակերեսային ուղեղային երակները՝ պատկերված վերևիցՈւղեղապատյանները և մակերեսային ուղեղային երակները՝ պատկերված վերևից

Ծանոթագրություններ
------------------

1. ↑  անատոմիայի հիմնարար մոդել
2. ↑
3. ↑  ¨Microscopic Morphology and Histology of the Human Meninges¨. Mar2005. p22-34.
4. ↑  "The intracranial arachnoid mater". Child's Nervous system; Jan2013, Vol29, Issue 1, p17-33, 17p. Authors: Adeeb, Nimer; Deep, Aman; Griessernauer, Christoph; Mortazavi, Martin; Watanabe, Koichi; Loukas, Marios; Tubbs, R.; Cohen, Aaron.

Աղբյուրներ
----------

* Orlando Regional Healthcare, Education and Development. 2004. "Overview of Adult Traumatic Brain Injuries." Archived 2008-02-27 at the Wayback Machine. Retrieved on 2008-01-16.
* Ն․ Կ․ Լիսենկով, Վ․ Խ․ Բուշկովիչ, Մ․ Գ․ Պրիվես «Մարդու նորմալ անատոմիայի դասագիրք», «Լույս» հրատարակչություն, Երևան, 1974

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Foundational Model of Anatomy · Terminologia Anatomica 98 |
|  |
| Բառարաններ և հանրագիտարաններ | Բրոքհաուսի և Եփրոնի · MESH ID |
|  |
| Չափորոշչային վերահսկողություն | BNF: 145360777 · Microsoft: 2780144710 |

 |